recursal/SuperWikiNEXT-32B huggingface dataset:
**เอ็มทีวีภาคพื้นเอเชียแปซิฟิก** (MTV Networks Asia Pacific) มีผู้ชมกว่า 300 ล้านครัวเรือน ประกอบด้วย 3 ช่องสถานี คือเอ็มทีวี (MTV) เป็นเครือข่ายสถานีโทรทัศน์เน้นทางดนตรี และไลฟ์สไตล์ของวัยรุ่น ,ช่อง นิคเคลโลเดียน (Nickelodeon) เป็นช่องสถานีเพื่อการบันเทิงสำหรับเด็กโดยเฉพาะ และ วีเอชวัน (VH1) ช่องเพลงสากล นักแสดง

ในเอเชีย ธุรกิจของเอ็มทีวี และ นิคเคลโลเดียน นั้นรวมไปถึง การใช้แบรนด์ในสินค้าต่างๆ, การขายลิขสิทธิ์รายการ, และการทำสื่อดิจิตอล ที่มีรวมกัน 13 เว็บไซต์ และ ระบบรองรับของโทรศัพท์มือถือ เครือข่าย เอ็มทีวีภาคพื้นเอเชียแปซิฟิกมีรวมกันทั้งหมด 19 ช่องสถานีรับชมได้ตลอด 24 ชั่วโมง ซึ่งมีการวางผังรายการในช่วงเวลาต่างๆกัน

ช่องในความดูแลของเอ็มทีวีภาคพื้นเอเชียแปซิฟิก
---------------------------------------------

* MTV China
* MTV Hong Kong
* MTV India
* MTV Indonesia
* MTV Japan
* MTV Korea
* MTV New Zealand
* MTV Pakistan
* MTV Arabia
* MTV Philippines
* MTV Southeast Asia
* MTV Taiwan
* MTV Thailand
* VH1 India
* VH1 Indonesia
* VH1 Thailand
* VH5 Thailand
* Nickelodeon South East Asia
* Nickelodeon India
* Nickelodeon Indonesia
* Nickelodeon Japan
* Nickelodeon Korea
* Nickelodeon New Zealand
* Nickelodeon Pakistan
* Nickelodeon Philippines
* Nickelodeon Singapore

อ้างอิง
-------

* ทาทา ยัง กับรางวัลศิลปินยอดนิยมจากประเทศไทย เก็บถาวร 2007-09-05 ที่ เวย์แบ็กแมชชีน
สัญลักษณ์ปฐมพยาบาลสากล
**ปฐมพยาบาล** หมายถึง การให้ความช่วยเหลือแก่บุคคลที่กำลังเจ็บป่วยหรือบาดเจ็บ โดยบริบาลให้เพื่อรักษาชีวิต ป้องกันมิให้สภาวะนั้นเลวลง และ/หรือเพื่อส่งเสริมการฟื้นตัว ปฐมพยาบาลรวมถึงการรักษาเบื้องต้นในภาวะรุนแรงก่อนมีการช่วยเหลือของบุคลากรทางการแพทย์ เช่น การนวดหัวใจผายปอดกู้ชีพขณะกำลังรอรถพยาบาล ตลอดจนการรักษาเบ็ดเสร็จซึ่งภาวะเล็กน้อย เช่น การปิดพลาสเตอร์แผลถูกวัตถุมีคมบาด ปกติผู้ให้ปฐมพยาบาลเป็นบุคคลมิใช่อาชีพสาธารณสุข โดยมีหลายคนได้รับการฝึกการให้ปฐมพยาบาลขั้นพื้นฐาน และหลายคนเต็มใจให้ปฐมพยาบาลจากความรู้ที่ได้มา ปฐมพยาบาลสุขภาพจิตเป็นส่วนขยายของมโนทัศน์ปฐมพยาบาลให้ครอบคลุมสุขภาพจิต 

มีหลายสถานการณ์ซึ่งอาจต้องการปฐมพยาบาล และหลายประเทศมีกฎหมาย ข้อบังคับหรือแนวทางซึ่งชี้ชัดระดับการให้ปฐมพยาบาลขั้นต่ำในบางสถานการณ์ ซึ่งปฐมพยาบาลนี้อาจรวมการฝึกหรืออุปกรณ์เครื่องมือเฉพาะซึ่งมีอยู่ในที่ทำงาน (เช่น เครื่องกระตุกหัวใจไฟฟ้าชนิดอัตโนมัติ) การจัดหาผู้เชี่ยวชาญปฐมพยาบาลให้ครอบคลุมที่สาธารณะ หรือการฝึกปฐมพยาบาลภาคบังคับในโรงเรียน ทว่า ปฐมพยาบาลไม่จำเป็นต้องอาศัยอุปกรณ์เครื่องมือหรือมีความรู้มาก่อนโดยเฉพาะ และสามารถหาเอาได้จากวัสดุที่มีอยู่ ณ เวลานั้น โดยผู้ปฐมพยาบาลจะไม่เคยฝึกมาก่อนก็ได้

ปฐมพยาบาลสามารถกระทำได้กับสัตว์เกือบทุกชนิด เช่น การปฐมพยาบาลสัตว์เลี้ยงลูกด้วยนม ถือแม้ว่าบทความนี้จะกล่าวถึงการปฐมพยาบาลแต่ในมนุษย์เท่านั้น

ชุดปฐมพยาบาล
------------

ชุดปฐมพยาบาล นั้นจะมีทั้งรูปแบบที่เป็นถุงที่มีลักษณะแข็งแรง ทนทาน หรือเป็นกล่องพลาสติกใส ชุดประถมพยาบาลส่วนใหญ่จะมีสัญลักษณ์กากบาทสีขาวบนพื้นสีเขียวอยู่บนชุดปฐมพยาบาล

ตัวอย่างของที่อยู่ในชุดปฐมพยาบาล:

* เอกสารกำกับยา
* เข็มกลัดซ่อนปลาย
* หน้ากากกันสัมผัส
* กระจังป้องกันใบหน้า
* สำลี
* ผ้าก็อชปิดแผล
* แผ่นปิดแผลหรือเรียกอีกอย่างว่าพาสเตอร์
* แอลกอฮอล์ล้างแผล
* กรรไกร
* แหนบ

อ้างอิง
-------
**มูลนิธิโรคมะเร็งเต้านมแห่งประเทศแคนาดา** (อังกฤษ: Canadian Breast Cancer Foundation) เป็นองค์กรการกุศลที่ยกเงินให้สำหรับการวิจัย, การศึกษา, การวินิจฉัย และการรักษาโรคมะเร็งเต้านม ซึ่งได้รับการก่อตั้งขึ้นในปี ค.ศ. 1986 โดยแนนซี ไซ (รู้จักกันภายหลังในชื่อแนนซี พอล) องค์กรนี้ทำงานเพื่อกองทุน, ค้ำชูและสนับสนุนการศึกษา รวมถึงโครงการสร้างความตระหนัก, การวินิจฉัยและการรักษาโรคมะเร็งเต้านม ตลอดจนคุณภาพชีวิตของผู้ที่ทุกข์ทรมานจากโรคมะเร็งเต้านม องค์กรนี้ยังเป็นส่วนหนึ่งของสัมพันธมิตรเจ็ดสมาชิก ร่วมกับกองทุนวิจัยโรคมะเร็งเต้านมในประเทศแคนาดา

โดยตอบสนองความต้องการของชาวแคนาดาจากชายฝั่งถึงชายฝั่ง มูลนิธิโรคมะเร็งเต้านมแห่งประเทศแคนาดามีสำนักงานภูมิภาคทั่วประเทศแคนาดา กับสำนักงานบริการกลางสาธารณะของมูลนิธิที่ตั้งอยู่ในโทรอนโต

โครงการได้ลงนามสำหรับมูลนิธิ ในฐานะมูลนิธิโรคมะเร็งเต้านมแห่งประเทศแคนาดา ซีไอบีซี ดำเนินงานเพื่อการรักษา ซึ่งการดำเนินงานนี้ได้รับการสร้างขึ้นในปี ค.ศ. 1992 โดยกลุ่มเล็ก ๆ ของอาสาสมัครที่ต้องการที่จะสร้างความตระหนักและกองทุนสำหรับสาเหตุนี้ ซึ่งมีอีเวนต์แรกขึ้นที่โทรอนโต ผู้เข้าร่วม 1,500 คน มอบเงิน 85,000 ดอลลาร์แคนาดาในปีแรก จากการอุทิศตนอย่างต่อเนื่องของอาสาสมัคร นับว่าการดำเนินงานครั้งแรกนี้เติบโตมากที่สุดภายในวันเดียวของแคนาดา ซึ่งอีเวนต์การระดมทุนที่นำโดยอาสาสมัครได้ทุ่มเทให้กับการวิจัย, การศึกษา และความตระหนักถึงโรคมะเร็งเต้านม

อ้างอิง
-------

1. ↑  Former Toronto society 'Glitter Girl' charged with fraud in Florida - The Globe and Mail
2. ↑  Case against ‘Glitter Girl’ Nancy Tsai, accused of stealing millions, hits snag after frail alleged victim dies
3. ↑  "Woman charged with exploiting elderly woman". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2016-07-28.
4. ↑  "Museum Gets $3 Million For Expansion - tribunedigital-sunsentinel". คลังข้อมูลเก่าเก็บจากแหล่งเดิมเมื่อ 2014-08-14. สืบค้นเมื่อ 2016-07-28.
5. ↑  "Corner Brook to host fundraising run for breast cancer". *The Western Star*. June 27, 2007.

แหล่งข้อมูลอื่น
---------------

* เว็บไซต์ทางการ
* Canadian Breast Cancer Foundation CIBC Run For The Cure
* Richie Mann Invitational Golf Tournament
**วัดโปรดเกษ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านลำภูราย ตำบลคลองพระอุดม อำเภอปากเกร็ด จังหวัดนนทบุรี

วัดโปรดเกษสร้างขึ้นเมื่อประมาณ พ.ศ. 2317 ไม่ทราบนามผู้สร้าง สันนิษฐานว่าสร้างโดยชาวมอญที่อพยพมาพึ่งพระบรมโพธิสมภาร เดิมชื่อ **วัดสนามไก่** ต่อมาในสมัยพระบาทสมเด็จพระพุทธยอดฟ้าจุฬาโลก พระองค์ทรงพระกรุณาโปรดเกล้าฯ ให้สมเด็จพระเจ้าลูกยาเธอ เจ้าฟ้ากรมหลวงอิศรสุนทร (พระบาทสมเด็จพระพุทธเลิศหล้านภาลัย) เสด็จขึ้นมาเยี่ยมชาวมอญปากเกร็ด และมีพระราชศรัทธาบูรณปฏิสังขรณ์พระอาราม 3 พระอาราม คือ วัดป่าฝ่าย (วัดฉิมพลีสุทธาวาส) วัดเกาะปิ้น (วัดท้องคุ้ง) รวมถึงวัดนี้ ต่อมาได้รับพระราชทานนามใหม่เป็น "วัดโปรดเกษ"

อาคารเสนาสนะประกอบด้วยอุโบสถที่หน้าบันมีตราประจำพระองค์พระบาทสมเด็จพระพุทธเลิศหล้านภาลัย พระอุโบสถเป็นอาคารทรงเจดีย์กว้าง 5 เมตร ยาว 11 เมตร ฐานบัวผนังก่ออิฐฉาบปูน หลังคาโครงไม้มุงกระเบื้อง มีเพิงลาดลงต่ำทั้งด้านหน้าและด้านหลัง มีเสมาหินสลักรอบอุโบสถ ตั้งอยู่บนฐานบัวกลุ่มและแข้งสิงห์หน้าบันประดับลายปูนปั้นนูนต่ำระบายสี ประกอบด้วยรูปพานแว่นฟ้า ฉัตรราชสีห์ และกระหนกเปลว ปูนปั้นประดับซุ้มประตูด้านหน้าเป็นซุ้มปราสาทแบบนูนสูง ภายในเรือนแก้วมีลายดอกพุดตาน วัดมีมณฑปประดิษฐานพระพุทธบาทสี่รอย

ที่วัดนี้เคยมีการขุดพบพระเครื่อง ทั้งเนื้อดิน เนื้อชิน และพระเนื้อแก้วน้ำประสาน แต่อาจไม่เป็นที่รู้จักมากนัก

อ้างอิง
-------

1. ↑  "วัดโปรดเกษ". *ศูนย์ข้อมูลกลางทางวัฒนธรรม*.
2. ↑  "วัดโปรดเกษ". *หอมรดกไทย*.
3. ↑  "พระเครื่องวัดโปรดเกษ". *ข่าวสด*. 9 มกราคม 2562. `{{cite web}}`: ตรวจสอบค่าวันที่ใน: `|date=` (help)

คอมมอนส์ มีภาพและสื่อเกี่ยวกับ:  
**วัดโปรดเกษ**
**พรรคประชาธิปไตย** พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2524 เมื่อวันที่ 30 ตุลาคม พ.ศ. 2534 เป็นลำดับที่ 29/2534 มีนาย ธนา ไชยประสิทธิ์ หรือ **บิ๊กต้อม** หัวหน้าคณะนักกีฬาไทยเป็นหัวหน้าพรรคและนาย สุพล เนยปฏิมานนท์ เป็นเลขาธิการพรรคโดยมีแกนนำพรรคที่สำคัญคือนาย **ธาดา เศวตศิลา** บุตรชายของ พลอากาศเอกสิทธิ เศวตศิลา อดีตหัวหน้า พรรคกิจสังคม และอดีต องคมนตรี และสามีของตั๊ก มยุรา เศวตศิลา ดารานักแสดงชื่อดัง

ยุบพรรค
-------

พรรคประชาธิปไตยถูกยุบเมื่อวันที่ 8 มกราคม พ.ศ. 2536 ตามคำสั่ง ศาลฎีกา ที่ 3671/2535 ลงวันที่ 17 พฤศจิกายน พ.ศ. 2535 พร้อมกับพรรคการเมืองอีก 5 พรรคคือ พรรคเสรีนิยม พรรคชาวไทย พรรคเสรีประชาธิปไตย พรรคประชาชาติ และ พรรคชาติประชาชน เนื่องจากไม่ได้ส่งผู้สมัครลงรับเลือกตั้งเมื่อวันที่ 22 มีนาคม พ.ศ. 2535

อ้างอิง
-------

1. ↑   ประกาศกระทรวงมหาดไทย เรื่อง การจดทะเบียนพรรคการเมือง (พรรคประชาธิปไตย) ราชกิจจานุเบกษา เล่ม 108 ตอน 197 ก หน้า 1023 12 พฤศจิกายน พ.ศ. 2534
2. ↑  ประกาศสำนักงานนายทะเบียนพรรคการเมือง เรื่อง การยุบเลิกพรรคการเมือง (จำนวน 10 พรรค) เก็บถาวร 2018-03-18 ที่ เวย์แบ็กแมชชีน ราชกิจจานุเบกษา เล่ม 111 ตอน 39 ง หน้า 31-32 17 พฤษภาคม พ.ศ. 2537
โลโก้ เอ็มทีวีมูวีแอนด์ทีวีอะวอดส์ 2007
**เอ็มทีวีมูวีแอนด์ทีวีอะวอดส์** (MTV Movie & TV Awards) เป็นงานแจกรางวัลภาพยนตร์และนักแสดงที่จัดขึ้นประจำปีโดยเอ็มทีวีเริ่มจัดขึ้นครั้งแรกในปี ค.ศ. 1992 ในรายการมีการล้อเลียนภาพยนตร์โดยใช้ฟุตเทจหนังจากทางค่ายหนังและตัวแสดงที่เป็นคนดัง นักแสดง นักร้อง หรือพิธีกร

ผู้เข้าชิงรางวัลจะพิจารณาโดย Tenth Planet Productions ส่วนในภาคการผลิตโดย Joel Gallen ผู้มีส่วนคิดงานเอ็มทีวีมูวีอะวอดส์ สำหรับผู้ชนะรางวัลจะตัดสินโดยคนทั่วไปผ่านวิธีการโหวดทางเว็บไซต์

ไม่เหมือนกับงานเอ็มทีวีวิดีโอมิวสิกอะวอดส์ ที่เป็นการถ่ายทอดสด งานเอ็มทีวีมูวีอะวอดส์จะทำการบันทึกเทปก่อนการออกอากาศ แต่ในปี 2007 เอ็มทีวีได้ประกาศมาว่าจะเป็นรูปแบบการออกอากาศสดครั้งแรกในวันที่ 3 มิถุนายน ค.ศ. 2007 โดยปีนี้ซาราห์ ซิลเวอร์แมน รับหน้าที่เป็นพิธีกร โดยจัดขึ้นที่ Gibson Amphitheatre ในยูนิเวอร์แซล ซิตี้ แคลิฟอร์เนีย  โดยมีผู้ชม 20 ล้านคนในวันปฐมทัศน์

ในปี 2008 จัดที่ Gibson Amphitheatre ในยูนิเวอร์แซล ซิตี้ แคลิฟอร์เนีย วันที่ 1 มิถุนายน ค.ศ. 2008 โดยจะมี มาร์ค เบิร์นเน็ท (Mark Burnett) โปรดิวเซอร์เจ้าของผลงานทีวีโชว์ Survivor, The Apprentice, Rock Star, The Contender และ My Dad is Better Than Your Dad มารับตำแหน่งโปรดิวเซอร์สำหรับงานนี้เป็นปีที่สองของเขา

สาขารางวัล
----------

* Best Movie
* Best Male Performance
* Best Female Performance
* Best Breakthrough Performance Male
* Best Breakthrough Performance Female
* Best On-Screen Team
* Best Villain
* Best Comedic Performance
* Best Song From a Movie (Best musical performance)
* Best Kiss
* Best Action Sequence
* Best Fight
* Best Frightened Performance
* Best Summer Movie You Haven't Seen Yet
* Best New Filmmaker
* Best Virtual Performance (2003)

อ้างอิง
-------

1. ↑  2007 MTV Movie Awards Nominees Announced เก็บถาวร 2007-05-05 ที่ เวย์แบ็กแมชชีน เว็บไซต์ mtvasia.com
2. ↑  MTV Movie Awards 2008 พบกัน 1 มิ.ย.นี้แน่นอน เก็บถาวร 2008-04-03 ที่ เวย์แบ็กแมชชีน mtvthailand.com

แหล่งข้อมูลอื่น
---------------

* 2007 MTV Movie Awards เว็บไซต์ mtv.com

|  |
| --- |
| **งานแจกรางวัลของเอ็มทีวี** |
| เอ็มทีวี เอเชีย อวอร์ดส  | เอ็มทีวี วิดีโอ มิวสิก อวอร์ดส |
เอ็มทีวีมูวีแอนด์ทีวีอะวอดส์ | เอ็มทีวี ยุโรป มิวสิก อวอร์ดส | เอ็มทีวี วิดีโอ มิวสิก อวอร์ดส เจแปน | เอ็มทีวี ออสเตรเลีย วิดีโอ มิวสิก อวอร์ดส |
| กล่องนี้: * ดู
* คุย
* แก้
 |
**พรรคประชาธิปไตยประชาชน** (People's Democratic Party; ภาษาอินโดนีเซีย: Partai Rakyat Demokratik) เป็นพรรคการเมืองที่นิยมประชาธิปไตยสังคมนิยมในอินโดนีเซีย มีที่มาจากการเติบโดของขบวนการนักศึกษาในราว พ.ศ. 2528 ในชวา บาหลีและลอมบอก ซึ่งมีการประท้วงต่อต้านการปกครองในยุคระเบียบใหม่ของซูฮาร์โต ต่อมาในวันที่ 23 พฤษภาคม พ.ศ. 2537 ได้จัดตั้งสมาคมประชาธิปไตยประชาชนนำโดย ซูเฆ็ง บาฮาฆีโย ในปีต่อมา กลุ่มของซูเฆ็งแยกตัวไปจัดตั้งขบวนการประชาธิปไตยประชาชนอินโดนีเซีย ระหว่าง 14 – 16 เมษายน พ.ศ. 2539 สมาคมดังกล่าวได้จัดการประชุมและเปลี่ยนชื่อเป็นพรรคประชาธิปไตยประชาชน โดยบูดีมัน ซูยัตมีโก เป็นหัวหน้าพรรค

ในขณะเดียวกับที่มีการประท้วงต่อต้านเมกาวตีในฐานะหัวหน้าพรรคประชาธิปไตยอินโดนีเซีย จนเกิดเหตุปะทะกับตำรวจ ในเหตุการณ์นี้ รัฐบาลและทหารได้ประณามพรรคประชาธิปไตยประชาชนว่าเป็นคอมมิวนิสต์และมีความเชื่อมโยงกับพรรคคอมมิวนิสต์อินโดนีเซีย แต่พรรคประชาธิปไตยประชาชนออกมาปฏิเสธ ในที่สุด บูดีมันและผู้นำพรรคคนอื่นๆถูกจับกุมระหว่างเดือนสิงหาคม – กันยายน พ.ศ. 2539 บูดีมันถูกตัดสินจำคุก 13 ปี แต่ถูกปล่อยตัวออกมาในเดือนธันวาคม พ.ศ. 2542 เมื่อวาฮิดได้เป็นประธานาธิบดี พรรคนี้เข้าร่วมการเลือกตั้งใน พ.ศ. 2542 แต่ได้คะแนนเสียงเพียง 0.7%

อ้างอิง
-------

1. ↑  AJI et al (1997) pp 103-117
2. ↑  Budiman Sudjatmiko (2009-05-01). "About Budiman Sudjatmiko". คลังข้อมูลเก่าเก็บจากแหล่งเดิมเมื่อ 2010-01-30. สืบค้นเมื่อ 2010-01-09.
3. ↑  Michael Maher (2004-10-12). "Indonesia - Inside the Courts". Australian Broadcasting Corporation. สืบค้นเมื่อ 2010-01-09.
**วัดโพธิทอง** [โพ-ทอง] เป็นวัดราษฎร์สังกัดคณะสงฆ์มหานิกาย ตั้งอยู่บริเวณที่คลองลัดขี้เหล็กตัดกับคลองเจ้าคุณ ในแขวงบางมด เขตจอมทอง กรุงเทพมหานคร

วัดโพธิทองตั้งขึ้นเมื่อปี พ.ศ. 2450 เดิมชื่อ **วัดทุ่ง** ไม่ทราบผู้สร้างว่าเป็นใคร แต่สันนิษฐานว่าตระกูลบุนนาคเป็นผู้สร้าง เพราะตระกูลนี้มีสวนและที่นาอยู่บริเวณนี้ และให้ชาวเขมรที่อพยพมาทำไร่ทำนาบริเวณคลองเจ้าคุณ ต่อมาคลองนี้เรียกว่า *คลองเขมร* ที่ตั้งวัดอยู่ปลายสุดของสวนและนาที่เขมรทำอยู่ เดิมอุโบสถทำด้วยไม้ ตั้งอยู่ทางทิศเหนือของวัด แต่ไม่ปรากฏว่าสร้างอุโบสถเมื่อใด คาดว่าอุโบสถหลังนี้ได้ถูกยกเลิกไปหลังผูกพัทธสีมาอุโบสถหลังใหม่เมื่อปี พ.ศ. 2450 ต่อมาในปี พ.ศ. 2507 ได้เปลี่ยนชื่อมาเป็น "วัดโพธิทอง" ด้วยเหตุผลที่ว่าบริเวณคลองบางปะแก้วมีวัดโพธิ์แก้วอยู่ทางต้นคลอง จึงตั้งชื่อ "วัดโพธิทอง" ควบคู่กันไป วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513

อุโบสถหลังใหม่สร้างแทนหลังเดิมเมื่อ พ.ศ. 2515 บูรณะซ่อมแซมเมื่อ พ.ศ. 2543 เพื่อเป็นการเฉลิมพระเกียรติโอกาสมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี ต่อมาเมื่อ พ.ศ. 2555 ได้บูรณะอีกครั้ง ภายในอุโบสถประดิษฐานพระประธาน เป็นพระพุทธรูปปางมารวิชัย หน้าตัก 60 นิ้ว มีภาพจิตรกรรมฝาผนังฝีมือช่างสถาบันเพาะช่าง ยังมีภาพเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เช่น ภาพพระราชกรณียกิจ หอฉันของวัดมี 2 ชั้น และมีศาลาไม้เก่าแก่

อ้างอิง
-------

1. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-10-14.
2. ↑  "หนังสือแนะนำสถานที่ท่องเที่ยวเขตจอมทอง". p. 86–87.
**ภาษาตามาง** (Tamang; อักษรเทวนาครี:तामाङ) เป็นคำที่ใช้กล่าวถึงกลุ่มของสำเนียงที่ใช้พูดในเนปาลและสิกขิม ประกอบด้วย ตามางตะวันออก (ผู้พูด 759,257 คนในเนปาล) ตามางตะวันตกเฉียงเหนือ (ผู้พูด 55,000 คน) ตามางตะวันตกเฉียงใต้ (ผู้พูด 109,051 คน) ตามางกุรข่าตะวันออก (ผู้พูด 3,977 คน) และตามางตะวันตก (ผู้พูด 322,598 คน) ความคล้ายคลึงระหว่างตามางตะวันออกกับตามางสำเนียงอื่นๆ อยู่ระหว่าง 81% ถึง 63% ภาษานี้เป็นตระกูลภาษาย่อยทิเบต-พม่ากลุ่มใหญ่ที่สุดในเนปาล

ไวยากรณ์
--------

ภาษาตามางเรียงประโยคแบบประธาน-กรรม-กริยา ใช้ปรบท คำแสดงความเป็นเจ้าของอยู่หลังคำนาม มีการกเกี่ยวพัน มีเสียงวรรณยุกต์

ระบบการเขียน
------------

ใช้อักษรตัม-ยิกซึ่งคล้ายอักษรทิเบตและอักษรเทวนาครี ส่วนใหญ่มักจะกล่าวว่าภาษานี้เขียนด้วยอักษรเทวนาครี

| * ด
* ค
* ก
ภาษาราชการของประเทศอินเดีย |
| --- |
| ระดับสหภาพ | 
* ฮินดี
* อังกฤษ

 |
| ตามรัฐธรรมนูญอินเดีย | 
* กงกัณ
* กันนาดา
* กัศมีร์
* คุชราต
* โดกรี
* เตลูกู
* ทมิฬ
* เนปาล
* เบงกอล
* โบโด
* ปัญจาบ
* มณีปุระ
* มราฐี
* มลยาฬัม
* ไมถิลี
* สันถาลี
* สันสกฤต
* สินธ์
* อัสสัม
* อูรดู
* โอริยะ
* ฮินดี

 |
| ระดับรัฐ | 
* อังคิกา
* โภชปุระ
* ฉัตตีสครห์
* กาโร
* กูรุง
* โฮ
* Kamatapuri
* Kharia
* คาซี
* Khortha
* กอกบอรอก
* Kurmali
* Kurukh
* เลปชา
* ลิมบู
* มคธ
* มาคัร
* มีโซ
* มุนดารี
* เนวาร์
* Rai
* รังปุระ
* Sadri
* เศรปา
* สิกขิม
* สุนุวาร์
* ตามาง

 |


***มีการทดสอบ ภาษาตามาง*** ของวิกิพีเดีย ที่วิกิมีเดีย อินคิวเบเตอร์
**พรรคประชาธิปไตยอินโดนีเซียแห่งความรัก** (Indonesian Democratic Party of Devotion; ภาษาอินโดนีเซีย: Partai Kasih Demokrasi Indonesia) เป็นพรรคการเมืองในอินโดนีเซีย และเป็นพรรคที่นิยมศาสนาคริสต์ 1 ใน 2 พรรค ที่เข้าร่วมในการเลือกตั้ง พ.ศ. 2552

พรรคนี้ก่อตั้งเมื่อ พ.ศ. 2541 ในชื่อพรรคประชาธิปไตยคาทอลิก ในการเลือกตั้ง พ.ศ. 2542 พรรคได้รับเลือกเพียงที่นั่งเดียว และได้เปลี่ยนมาใช้ชื่อปัจจุบันในการเลือกตั้ง พ.ศ. 2547 โดยรวมกับพรรคอื่นด้วย เป้าหมายของพรรคคือชาวคริสต์ 14-15 ล้านคนในอินโดนีเซีย ในการเลือกตั้ง พ.ศ. 2552 พรรคนี้ได้คะแนนเสียงร้อยละ 30 ในพื้นที่ที่มีชาวคริสต์อยู่มาก แต่ได้คะแนนรวมในระดับชาติเป็นร้อยละ 0.3 จึงไม่ได้รับเลือก

อ้างอิง
-------

1. ↑  *Profil Partai Politik* (Profile of Political Parties), *Kompas* newspaper 14 July 2008 pp. 38-39
2. ↑  *Tempo* magazine No. 0931/March 31-April 06, 2009, pp 44-45
3. ↑  Indonesian General Election Commission website[*ลิงก์เสีย*] Official Election Results
4. ↑  *The Jakarta Post* 10 May 2009 เก็บถาวร 2009-05-13 ที่ เวย์แบ็กแมชชีน Democratic Party controls 26% of parliamentary seats
**ปฐมสิทธิ์ ปฐมโพธิ์ทอง** หรือ **ปฐมสิทธิ์ เกษตรพัฒนา** มีชื่อจริงว่า นายเอกกวี แก้วมณี เป็นชาวจังหวัดกาญจนบุรี เป็นนักมวยสากลอาชีพชาวไทย

ประวัติ
-------

ปฐมสิทธิ์เคยชกมวยสากลสมัครเล่นมาก่อน โดยเคยเป็นตัวแทนจังหวัดกาญจนบุรีลงแข่งขันกีฬาแห่งชาติ

ปฐมสิทธิ์ชกมวยสากลอาชีพครั้งแรกเมื่อวันที่ 15 กุมภาพันธ์ พ.ศ. 2556 โดยชนะคะแนน ยอดขุนพล ศิษย์ทรายทอง ในการชกกำหนด 4 ยก ร่วมรายการเดียวกับ อำนาจ รื่นเริง ชิงแชมป์ IBF ASIA รุ่นฟลายเวท กับ ไมเคิล โรดริเกวซ นักมวยชาวฟิลิปปินส์ ที่ ตำบลด่านทับตะโก อำเภอจอมบึง จังหวัดราชบุรี

ปฐมสิทธิ์ชกทำสถิติไปเรื่อยๆ มีแพ้อยู่ 3 ครั้ง และเคยไปชกที่ประเทศออสเตรเลีย 2 ครั้ง และแพ้ทั้งสองครั้ง ก่อนจะได้รับโอกาสขึ้นชิงแชมป์ IBF ASIA ในรุ่นเฟเธอร์เวท ในวันที่17 เมษายน พ.ศ. 2558 ที่จังหวัดสุราษฎร์ธานี ผลปรากฏว่า เขาสามารถชนะนักมวยชาวอินโดนีเซียไว้ได้แค่ยก 4 เท่านั้น หลังจากนั้น ไปชก่ต่างประเทศอีก ที่ประเทศญี่ปุ่น เมื่อวันที่ 10 มิถุนายน พ.ศ. 2558 ปฐมสิทธิ์แพ้คะแนน ฮิระชิ อะมะกะสะ นักมวยเจ้าถิ่น ในการชกกำหนด 10 ยก ร่วมรายการเดียวกับ ไมค์ พ.ธวัชชัย ชกเพือ่คัดเลือกตัวไปชิงแชมป์โลกรุ่นซูเปอร์ฟลายเวท สหพันธ์มวยนานาชาติ (IBF) กับ ชิโงะ วะเกะ นักมวยชาวญี่ปุ่น 

หลังจากแพ้ครั้งนั้น ในวันที่ 12 สิงหาคม พ.ศ. 2558 ซึ่งตรงกับวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ และ วันแม่แห่งชาติ ปฐมสิทธิ์เอาชนะคะแนนนักมวยชาวฟิลิปปินส์ สามารถคว้าแชมป์ IBF Pan Pacific ในรุ่นเฟเธอร์เวทมาครองได้ ที่มณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพมหานคร

เกียรติประวัติ
--------------

* แชมป์ IBF ASIA รุ่นเฟเธอร์เวท
	+ ชิง 17 เมษายน พ.ศ. 2558 ชนะน็อคยก 4 เจสัน บูตาร์บูตาร์ (อินโดนีเซีย อินโดนีเซีย) ที่ โรงเรียนวัดไตรรัตนากร ตำบลทุ่ง อำเภอไชยา จังหวัดสุราษฎร์ธานี
* แชมป์ IBF Pan Pacific รุ่นเฟเธอร์เวท
	+ ชิง 12 สิงหาคม พ.ศ. 2558 ชนะคะแนน เบนจี ซูการ์นอบ (ฟิลิปปินส์ ฟิลิปปินส์) ที่ สนามหลวง แขวงพระบรมมหาราชวัง เขตพระนคร กรุงเทพมหานคร
	+ ป้องกันแชมป์ครั้งที่ 1, 25 ตุลาคม 2558 ชนะคะแนน รูเบน มานาคาเน่ (อินโดนีเซีย) ที่ ศูนย์การค้า เซ็นทรัลพลาซา เวสต์เกต ตำบลเสาธงหิน อำเภอบางใหญ่ จังหวัดนนทบุรี

อ้างอิง
-------

1. ↑  เทปการชกกับ เจสัน บูตาร์บูตาร์
2. ↑  เช็คความพร้อม "ปฐมสิทธิ์" ก่อนทำศึกมวยวันแม่, โมโน 29.

* สถิติการชก
**MP3** (เอ็มพีสาม หรือ เอ็มพีทรี) เป็นวิธีการเข้ารหัสสัญญาณเสียงดิจิตัลที่เป็นที่นิยมแบบหนึ่ง ใช้วิธีการบีบอัดข้อมูลแบบมีการสูญเสียข้อมูลบางส่วนบางส่วน หรือ lossy ออกแบบมาเพื่อใช้ลดปริมาณข้อมูลเสียงให้เหลือเพียงเล็กน้อย (ส่วนมากจะได้ที่อัตรา 10 ต่อ 1) แต่ข้อมูลที่ลดลงมานี้ก็ยังให้คุณภาพเสียงที่ดีใกล้เคียงกับสัญญาณเสียงต้นฉบับโดยทดสอบกับผู้ฟังส่วนใหญ่ ในการใช้งานส่วนใหญ่คำว่า MP3 จะเป็นกล่าวอ้างถึงแฟ้มที่ใช้เก็บเสียงหรือดนตรีในรูปแบบ MP3 บนเครื่องคอมพิวเตอร์ หรือเครื่องเล่น MP3

คำว่า MP3 ได้มาจากคำว่า "MPEG-1 Audio Layer 3" หรือในคำที่เป็นทางการว่า "ISO/IEC 11172-3 Layer 3" อย่างไรก็ตามแฟ้มนามสกุล ".mp3" บางแฟ้มก็ใช้การเข้ารหัสแบบใหม่ที่มีชื่อว่า "MPEG-2 Audio Layer 3" หรือ "ISO/IEC 13818-3 Layer 3"

MP3 เป็นรูปแบบการบีบอัดข้อมูลแบบมีการสูญเสียข้อมูลบางส่วน ใช้แทนข้อมูลเสียงที่เข้ารหัสแบบ PCM ให้มีขนาดที่เล็กโดยตัดข้อมูลบางส่วนที่พิจารณาแล้วว่าระบบการได้ยินของมนุษย์เกือบจะไม่สามารถรับฟังได้ (แนวคิดนี้คล้ายกับการบีบอัดข้อมูลภาพแบบ JPEG) วิธีการต่างๆที่ช่วยให้สามารถตัดข้อมูลบางส่วนออกไปได้ได้ถูกนำมาใช้กับ MP3 รวมทั้ง psychoacoustics ข้อมูลเสียงแบบ MP3 สามารถบีบอัดให้มีขนาดที่แตกต่าง หรือมี อัตราบิท ที่หลากหลายขึ้นกับขนาดของข้อมูลและคุณภาพเสียง

เป็นรูปแบบแฟ้มที่เป็นการบีบอัดข้อมูลแบบมีการสูญเสียข้อมูลบางส่วนออกมา เพื่อให้ปริมาณข้อมูลลดลง แต่ยังคงคุณภาพใกล้เคียงกับสัญญาณเสียงเดิม อาจมีการเปลี่ยนแปลงบ้าง แต่เป็นเพียงเล็กน้อย และในการเข้ารหัสแบบ MP3 เป็นการเข้ารหัสของเพลงเป็นส่วนใหญ่ เพื่อให้สามารถใช้เนื้อที่ได้มากขึ้น และสามารถรวบรวมแฟ้มเพลงหลายๆแฟ้มมารวมอยู่ในรูปของ MP3 ทำให้ไม่สิ้นเปลืองเนื้อที่ในการจัดเก็บข้อมูล

ข้อดีของการเก็บแฟ้มในรูปแบบ MP3
-------------------------------

* เนื่องจากแฟ้ม MP3 เป็นแฟ้มที่มีขนาดเล็ก ดังนั้นจึงใช้พื้นที่ในการเก็บน้อย
* โปรแกรมที่ใช้เล่นแฟ้ม MP3 ก็เช่น โปรแกรม Windows Media Player และโปรแกรมนี้ก็จะมีมากับเครื่องคอมพิวเตอร์อยู่แล้ว ไม่ต้องไปหา Download ใหม่ (แต่ต้องเป็น windows 98 ขึ้นไป) รวมไปถึง Winamp ซึ่งหา download ได้ทั่วไป

ดูเพิ่ม
-------

* MPEG
* ID3

อ้างอิง
-------

* MP3 File Format Specification
**พระเจ้าสุปปพุทธะ** เป็นกษัตริย์ปกครองกรุงเทวทหะ แห่งแคว้นโกลิยะ มีพระมเหสี นามว่า **นางอมิตาเทวี** แห่งกรุงกบิลพัสดุ์ แคว้นสักกะ พระองค์มีพระราชบุตร 2 พระองค์ องค์แรกเป็นพระราชโอรส มีพระนามว่า **เจ้าชายเทวทัต** ซึ่งคิดอิจฉาริษยากับพระพุทธเจ้ายิ่งนัก ส่วนพระองค์ที่ 2 เป็นพระราชธิดา มีพระนามว่า **พระนางยโสธรา** หรือ **พิมพา** ซึ่งเป็นพระชายาของเจ้าชายสิทธัตถะ ซึ่งต่อมาเจ้าชายสิทธัตถะได้ออกบวชและได้ตรัสรู้เป็นพระพุทธเจ้า

พระเจ้าสุปปพุทธะถูกธรณีสูบ
--------------------------

 
เมื่อพระเจ้าสุปปพุทธะทราบว่าพระเทวทัตถูกธรณีสูบลงมหาอเวจีนรก ก็มิสำนึกในบาปบุญคุณโทษ กลับมีจิตอาฆาตพยาบาทพระพุทธองค์ เพราะนอกจากจะทำให้พระเทวทัตต้องธรณีสูบ พระพุทธองค์ยังทำให้เจ้าหญิงยโสธราธิดาของพระเจ้าสุปปพุทธะเป็นหม้าย จึงกลั่นแกล้งพระพุทธองค์ด้วยการเกณฑ์อำมาตย์ข้าราชบริพารไปนั่งเสพเมรัยขวางทางที่พระพุทธองค์จะออกบิณฑบาตโปรดเวไนยสัตว์ ซึ่งทางนั้นมีเพียงทางเดียวเท่านั้นที่พระพุทธองค์จะเสด็จดำเนินไปได้ เมื่อเสด็จดำเนินผ่านไม่ได้เพราะพระเจ้าสุปปพุทธะกับบริวารขวางอยู่วันนั้น พระพุทธองค์ทรงอดพระกระยาหาร 1 วัน พระอานนท์จึงทูลถามอยากจะทราบโทษของพระเจ้าสุปปพุทธะ พระพุทธองค์จึงทรงได้มีพุทธฎีกาตรัสว่า 

> ดูก่อนอานนท์ หลังจากนี้ไปนับได้ 7 วัน พระเจ้าสุปปพุทธะจะลงอเวจีตามพระเทวทัตไป
> 
> 

เมื่อบริวารของพระเจ้าสุปปพุทธะกลับไปถวายรายงาน พระเจ้าสุปปพุทธะก็มีจิตต้องการให้พุทธฎีกาของพระพุทธองค์มิเป็นความจริง จึงขึ้นประทับ ณ ปราสาท 7 ชั้น แต่ละชั้นมีนายทวารป้องกันแข็งขัน ตรัสกับนายทวารที่มีร่างกายกำยำนั้นว่า 

> ถ้าเราเผลอลงไปข้างล่าง พวกเจ้าต้องห้ามเรา
> 
> 

 โดยประกาศต่ออมาตย์ ข้าราชบริพาร และพระบรมวงศานุวงศ์ไว้ดังนั้น เพื่อมิให้นายทวารทั้งหลายต้องโทษ จนกระทั่งถึงวันที่ 7 วันนั้นปรากฏว่า **ม้าแก้ว** ซึ่งเป็นม้าทรงศึกที่พระเจ้าสุปปพุทธะโปรดปราน อาละวาดกระทืบโรง ร้องเสียงดังมาก พระเจ้าสุปปพุทธะเกิดเป็นห่วงม้า ด้วยอาการขาดสติจึงทรงลงจากปราสาทชั้น 7 แต่ปรากฏว่านายทวารมิได้ขัดขวาง ด้วยคิดว่าเลยครบกำหนด 7 วันแล้ว พอพระเจ้าสุปปพุทธะย่างพระบาทเหยียบแผ่นดิน ก็ถูกพระธรณีสูบหายไปสู่มหานรกอเวจี ตรงตามพุทธฎีกาที่ตรัสไว้แก่พระอานนท์ พระอานนท์ทราบข่าว จึงไปเฝ้าพระพุทธเจ้า

พระราชโอรส และพระราชธิดา
------------------------

พระเจ้าสุปปพุทธะ มีพระราชโอรส และพระราชธิดา รวม 2 พระองค์ คือ

1. **พระเทวทัต**
2. **พระนางยโสธรา**

อ้างอิง
-------


| ก่อนหน้า |  | พระเจ้าสุปปพุทธะ |  | ถัดไป |
| --- | --- | --- | --- | --- |
| **พระเจ้าอัญชนะ** |  | **กษัตริย์แห่งกรุงเทวทหะ**  |  | **ไม่ทราบ** |

| * ด
* ค
* ก
บุคคลในพุทธประวัติ |
| --- |
| พระบรมศาสดา | **พระโคตมพุทธเจ้า** |  |
| พระอัครสาวก | พระสารีบุตร • พระมหาโมคคัลลานะ |
| พุทธอุปัฎฐาก | พระอานนท์ |
| พระมหากษัตริย์ | พระเจ้าสุทโธทนะ • พระเจ้าสุปปพุทธะ • พระเจ้าพิมพิสาร • พระเจ้าปเสนทิโกศล • พระเจ้าอชาตศัตรู |
| ภิกษุ | พระอัญญาโกณฑัญญะ • พระอุรุเวลกัสสปะ • พระนันทะ • พระมหากัสสปะ • พระมหากัจจายนะ • พระองคุลิมาลเถระ |
| ภิกษุณี | พระมหาปชาบดีโคตมีเถรี • พระภัททากัจจานาเถรี |
| สามเณร | พระราหุลเถระ |
| อุบาสก อุบาสิกา | อนาถบิณฑิกเศรษฐี • ชีวกโกมารภัจจ์ • นางสุชาดา • นางวิสาขา |
| ศัตรู | พระเทวทัต • จิญจมาณวิกา |
**วัดโพธินายก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางฝั่งขวาของแม่น้ำนครนายกในตำบลนครนายก อำเภอเมืองนครนายก จังหวัดนครนายก มีเนื้อที่ตั้งวัด16 ไร่ 2 งาน 32 ตารางวา

วัดโพธินายก ไม่มีหลักฐานชัดเจนว่าสร้างขึ้นในสมัยใด แต่ในหนังสือวัดที่พิมพ์ไว้ในหนังสือรวมบทสวดมนต์ของวัด ให้ข้อมูลจากการสันนิษฐานของนักโบราณคดี คือ วัดน่าจะสร้างขึ้นในสมัยอยุธยาตอนกลาง (พ.ศ. 1991–2231) ภายหลังจากการเสียกรุงศรีอยุธยาครั้งที่ 1 พ.ศ. 2112 ข้อสันนิษฐานนี้ได้มาจากการตีความหลักฐาน คือ เสาหงส์ 3 ต้น ซึ่งอยู่ในบริเวณท่าน้ำเดิมของวัด เพื่อแสดงสัญลักษณ์ที่พม่าสร้างไว้เพื่อแสดงการแผ่อำนาจของตน ประวัติวัดยังระบุว่าวัดโพธินายกเคยเป็นวัดหลวง ก่อนที่จะถูกยกเลิกไปใน พ.ศ. 2470 อุโบสถยังเคยใช้ประกอบพิธีถือน้ำพิพัฒน์สัตยามาตั้งแต่ครั้นรัชกาลพระบาทสมเด็จพระพุทธยอดฟ้าจุฬาโลกมหาราชถึงรัชกาลพระบาทสมเด็จพระปกเกล้าเจ้าอยู่หัวแห่งกรุงรัตนโกสินทร์

อีกข้อมูลจากกระทรวงวัฒนธรรมระบุว่าวัดโพธินายกสร้างขึ้นเมื่อ พ.ศ. 2392 ปลายรัชกาลพระบาทสมเด็จพระนั่งเกล้าเจ้าอยู่หัว และได้รับพระราชทานวิสุงคามสีมา เมื่อ พ.ศ. 2404 รัชกาลพระบาทสมเด็จพระจอมเกล้าเจ้าอยู่หัว และอุโบสถสร้างขึ้นเมื่อ พ.ศ. 2404 ใบพระราชทานวิสุงคามสีมาระบุ พ.ศ. 2413 กล่าวว่า มีพระอธิการหรือเจ้าอาวาสชื่อ อิน ยังสะกดชื่อว่า **วัดโพ** อย่างไรก็ตาม เอกสารอื่นก็มีเรียกชื่อวัดแตกต่างกันไป เช่น **วัดโพท้ายเมือง** บ้างสะกดว่า **วัดโพธิ์ท้ายเมือง** **วัดโพธิ์ใต้เมือง** **วัดโพธิใต้** สันนิษฐานว่า เพื่อให้ชื่อนั้นต่างไปจาก วัดโพไซรย์ ซึ่งตั้งอยู่ทางเหนือขึ้นไปและอยู่ริมฝั่งขวาของแม่น้ำนครนายกเช่นเดียวกัน ส่วนชื่อวัดในปัจจุบัน "วัดโพธินายก" น่าจะเปลี่ยนตั้งแต่ พ.ศ. 2473

อาคารเสนาสนะประกอบด้วย อุโบสถ สร้างเมื่อ พ.ศ. 2404 ศาลาการเปรียญ สร้างเมื่อ พ.ศ. 2527 กุฎิสงฆ์ จำนวน 2 หลัง มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2490

อ้างอิง
-------

1. ↑  "วัดโพธินายก". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "วัดโพธินายก". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดโพธินายก**
**วัดโพธิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใต้ อำเภอเกาะพะงัน จังหวัดสุราษฎร์ธานี

วัดโพธิ์ตั้งวัดเมื่อ พ.ศ. 2184 ได้รับพระราชทานวิสุงคามสีมาเมื่อ พ.ศ. 2324 ถึงกระนั้นก็มีเรื่องเล่าว่าวัดได้สร้างขึ้นปลายสมัยอยุธยาหรือสมัยกรุงธนบุรี ผู้สร้างคือนายสำเภา ชาวเมืองไชยา ผู้มาประกอบอาชีพต่อเรือ ทำสวนมะพร้าวและทำน้ำตาลขายที่เกาะพงัน ซึ่งเคยบริจาคเงินสร้างกุฏิให้วัดใน โดยลูกชายนายสำเภาเป็นผู้สร้างวัดหลังการเสียชีวิตของนายสำเภา โดยตั้งชื่อวัดว่า **วัดสำเภาทอง** ตามชื่อบิดา เมื่อพ่อท่านโพธิ์เป็นเจ้าอาวาส ทำให้เกิดเรียกขานชื่อวัดว่า **วัดพ่อท่านโพธิ์** เวลาผ่านไปชื่อนี้ก็กร่อนจนเหลือเพียง "วัดโพธิ์"

วัดโพธิ์มีความเจริญรุ่งเรืองในสมัยพ่อท่านหมื่นและพ่อท่านขวัญเป็นเจ้าอาวาส พ่อท่านหมื่นเป็นพระอุปัชฌาย์และเป็นพระสังฆาธิการระดับผู้นำของเมืองพงัน มีชีวิตอยู่ราวปลายสมัยรัชกาลที่ 3 จนราว พ.ศ. 2449 พ่อท่านขวัญมรณภาพ ไม่มีเจ้าอาวาสสืบต่อมาจึงกลายเป็นวัดร้างอยู่ระยะหนึ่ง ต่อมาได้มีพระภิกษุมาจำพรรษาอีก ปัจจุบันเป็นวัดประจำหมู่บ้านตรงข้ามวัดโพธิ์เป็นศูนย์อบสมุนไพรเพื่อสุขภาพ

อ้างอิง
-------

1. ↑  "รายงานทะเบียนวัดจังหวัดสุราษฎร์ธานี". สำนักงานพระพุทธศาสนาแห่งชาติ.
2. ↑  "ชุมชนเก่าบ้านใต้ บ้านค่าย เกาะพะงัน จังหวัดสุราษฏร์ธานี". คลังข้อมูลเก่าเก็บจากแหล่งเดิมเมื่อ 2021-08-27. สืบค้นเมื่อ 2021-08-27.

คอมมอนส์ มีภาพและสื่อเกี่ยวกับ:  
**วัดโพธิ์**
**วัดโพธิ์งาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม

วัดโพธิ์งาม เดิมเป็น **สำนักสงฆ์หนองไม้หน้า** สร้างเมื่อวันที่ 14 กุมภาพันธ์ พ.ศ. 2502 โดยมีผู้ใหญ่สำอางค์ ปลีทอง ถวายที่ดินจำนวน 35 ไร่ 3 งาน ต่อมานายบัว ยี่สุ่นเกตุและนายใช้ ได้ร่วมบริจาคที่ดินจำนวน 3 ไร่ รวมเนื้อที่วัด 41 ไร่ 3 งาน ต่อมาได้รับอนุญาตสร้างวัดจากกระทรวงศึกษาธิการเมื่อ พ.ศ. 2512 ได้รับพระราชทานวิสุงคามสีมาเมื่อ พ.ศ. 2515 เริ่มแรกได้ปลูกกุฏิมุงด้วยหญ้าคาตามที่หาได้ โดยในปี พ.ศ. 2502 ผู้ใหญ่สำอางค์ ปลีทองได้นิมนต์พระอาจารย์พลอยจากวัดอื่นมาจำพรรษา เมื่อออกพรรษาท่านกลับไปที่อื่นตามอัธยาศัย จากนั้น พ.ศ. 2505 ชาวบ้านได้ร่วมกันสร้างโรงเรียน เปิดเมื่อวันที่ 5 เมษายน พ.ศ. 2505 จนเมื่อ พ.ศ. 2506 พระอาจารย์เกื้อกูล ขุทฺทโก จากวัดท่าเสาได้มาเป็นเจ้าอาวาส ท่านได้ดำเนินการก่อสร้างถาวรวัตถุและพัฒนาวัดจนมีความเจริญ วัดได้ทำพิธีผูกพัทธสีมาและปิดทองฝังลูกนิมิตอุโบสถเมื่อ พ.ศ. 2541 วัดโพธิ์งามได้รับเลือกเป็นวัดพัฒนาดีเด่นจากสำนักงานพระพุทธศาสนาเมื่อ พ.ศ. 2558

ภายในวัดมีศูนย์อนุรักษ์ของใช้พื้นบ้าน จัดแสดงเครื่องจักสาน เครื่องมือจับสัตว์น้ำ อาทิ กระพร้อม กะเหล็บ ตะข้อง ลอบยืน เป็นต้น และเป็นที่เก็บและจัดแสดงวัตถุและข้าวของที่มีขนาดใหญ่ อาทิ เครื่องสีฝัด รถสามล้อถีบ ล้อเกวียน เครื่องจักสาน ตะเกียงเจ้าพายุ เป็นต้น

อ้างอิง
-------

1. ↑  "บันทึกประเทศไทย ฉบับที่ 114 จังหวัดนครปฐม". p. 96–97.
2. ↑  "ศูนย์อนุรักษ์ของใช้พื้นบ้าน วัดโพธิ์งาม". ศูนย์มานุษยวิทยาสิรินธร (องค์การมหาชน).
ในทฤษฎีการคำนวณและทฤษฎีออโตมาต้าเป็นการสร้างเซตย่อยของเพาเวอร์เซตเป็นวิธีการมาตรฐานสำหรับการแปลงค่าสถานะจำกัดหรือสถานะที่ไม่จำกัดก็ได้ ซึ่งจำเป็นต่อการใช้ในภาษาทางการ เป็นทฤษฎีที่สำคัญเพราะมีการระบุว่า (NFAs) แม้จะมีความยืดหยุ่นเพิ่มเติมแต่ก็ไม่สามารถรับรู้ภาษาใด ๆ ที่ (DFA) บางตัวไม่สามารถรับรู้ได้นอกจากนี้ยังเป็นสิ่งสำคัญในทางปฏิบัติสำหรับการแปลง (NSAs) ที่ง่ายต่อการสร้างให้เป็น(DFAs) ที่มีประสิทธิภาพมากขึ้น อย่างไรก็ตาม หาก (NFA) มี n สถานะ (DFAs) ที่เป็นผล อาจมีสถานะได้ถึง 2 สถานะตัวเลข ฟังก์ชันเลขชี้กำลังที่มีจำนวนมากบางครั้งอาจทำให้การสร้างเป็นไปไม่ได้สำหรับ (NFAs) ที่มีจำนวนมาก การสร้างบางครั้งเรียกว่า Rabin-Scott powerset construction (หรือpowerset construction) เพื่อแยกความแตกต่างจากโครงสร้างที่คล้ายกันสำหรับออโตมาต้าประเภทอื่น ๆ ได้รับการตีพิมพ์เป็นครั้งแรกโดย Michael O. Rabin และ Dana Scott ในปี 1959

160x160px[*ลิงก์เสีย*]
การสร้างเพาเวอร์เซต

ในการสร้างเพาเวอร์เซตของสถานะทั้งหมดของ (DFA) คือ เพาเวอร์เซตของ Q ของเซ็ตย่อยที่เป็นไปได้ทั้งหมดของ Q อย่างไรก็ตามหลายสถานะของ (DFA) ที่เป็นผลอาจไม่มีประโยชน์เนื่องจากอาจไม่สามารถเข้าถึงได้จาก สถานะเริ่มต้น อีกทางเลือกหนึ่งของการก่อสร้างสร้างเฉพาะสถานะที่สามารถเข้าถึงได้จริง

ตัวอย่าง

(NFA) ด้านล่างมี 4 สถานะ สถานะ 1 เป็นค่าเริ่มต้นและสถานะ 3 และ 4 เป็นตัวอักษรที่ประกอบด้วย 2 สัญลักษณ์  คือ 0  และ1 และมีการ ε-moves.

สถานะเริ่มต้นของ (DFA) ที่สร้างขึ้นจาก (NFA) นี้คือชุดของสถานะ (NFA) ทั้งหมดที่สามารถเข้าถึงได้จากสถานะ 1 โดยการε-moves นั่นคือชุด {1,2,3} การเปลี่ยนจาก {1,2,3} โดยใช้สัญลักษณ์ป้อน 0 ต้องเป็นไปตามที่ลูกศรจากสถานะ  1 ถึงสถานะ 2 หรือลูกศรจากสถานะ  3 ถึงสถานะ  4. นอกจากนี้สถานะ ทั้ง 2 และสถานะ 4 ยังไม่ได้ ε-movesดังนั้น T ({1,2,3}, 0) = {2,4} และด้วยเหตุผลเดียวกัน (DFA) ที่สร้างขึ้นทั้งหมดจาก (NFA) มีดังที่แสดงด้านล่าง

168x168px[*ลิงก์เสีย*]ในตัวอย่างนี้เราจะเพาเวอร์เซตซึ่งเท่ากับ 2 ยกกำลัง n และ n = 4 ดังนั้นจะเพาเวอร์เซตทั้งหมด 2 ยกกำลัง 4 = 16 สถานะ ซึ่งได้มีสถานะ 5 สถานะที่สามารถเข้าถึงได้จากสถานะเริ่มต้นของ DFA ส่วนที่เหลืออีก 11 วถานะในเพาเวอร์เซตของชุด(NFA)จะไม่สามารถเข้าถึงได้
ตัวอย่างการเขียนโปรแกรม

```
def Powerset(data):
    result = []
    for i in data:
        newsubsets = [subset + [i] for subset in result]
        result.extend(newsubsets)
    return result

```
**การสร้างกลูโคส** (อังกฤษ: gluconeogenesis, ย่อ: GNG) เป็นวิถีเมแทบอลิซึมที่เป็นการสร้างกลูโคสจากสารคาร์บอนที่มิใช่คาร์โบไฮเดรต เช่น แลกเตต กลีเซอรอล และกรดอะมิโนกลูโคจีนิก (glucogenic amino acid) การสร้างกลูโคสเป็นหนึ่งในสองกลไกหลักที่มนุษย์และสัตว์อื่นหลายชนิดใช้ควบคุมระดับกลูโคสในเลือดมิให้ต่ำเกินไป (hypoglycemia) อีกวิธีหนึ่ง คือ การสลายไกลโคเจน (glycogenolysis)

การสร้างกลูโคสเป็นขบวนการที่พบทั่วไป ทั้งในพืช สัตว์ ฟังไจ แบคทีเรียและจุลินทรีย์อื่น ๆ ในสัตว์กินพืช การสร้างกลูโคสเกิดในตับเป็นหลัก และไตส่วนนอก (cortex) รองลงมา ในสัตว์เคี้ยวเอื้อง การสร้างกลูโคสดูจะเป็นขบวนการที่เกิดต่อเนื่อง ในสัตว์อื่นหลายชนิด ขบวนการดังกล่าวเกิดในช่วงการอดอาหาร การอดอยาก การกินอาหารคาร์โบไฮเดรตต่ำ หรือการออกกำลังกายหักโหม ขบวนการดังกล่าวเป็นแบบดูดพลังงานอย่างมากกระทั่ง ATP หรือ GTP ถูกนำมาใช้ ทำให้ขบวนการดังกล่าวเป็นแบบคายพลังงาน ตัวอย่างเช่น วิถีซึ่งนำจากไพรูเวตเป็นกลูโคส-6-ฟอสเฟตอาศัย ATP 4 โมเลกุล และ GTP 2 โมเลกุล การสร้างกลูโคสมักเกี่ยวข้องกับคีโตซิส (ketosis) การสร้างกลูโคสยังเป็นเป้าหมายของการบำบัดเบาหวานชนิดที่ 2 เช่น เมทฟอร์มิน ซึ่งยับยั้งการสร้างกลูโคสและกระตุ้นให้เซลล์รับกลูโคสเข้าไป ในสัตว์เคี้ยวเอื้อง เพราะคาร์โบไฮเดรตจากอาหารที่เกิดเมแทบอลิซึมได้มีแนวโน้มจะเกิดเมแทบอลิซึมโดยอวัยวะรูเมน การสร้างกลูโคสจึงเกิดขึ้นได้แม้จะไม่อดอาหาร กินอาหารคาร์โบไฮเดรตต่ำ ออกกำลังกาย ฯลฯ

อ้างอิง
-------

1. ↑  Silva, Pedro. "The Chemical Logic Behind Gluconeogenesis". คลังข้อมูลเก่าเก็บจากแหล่งเดิมเมื่อ 2006-10-13. สืบค้นเมื่อ September 8, 2009.
2. ↑  David L Nelson and Michael M Cox (2000). *Lehninger Principles of Biochemistry*. USA: Worth Publishers. p. 724. ISBN 1-57259-153-6.
3. ↑  Young, J. W. 1977. Gluconeogenesis in cattle: significance and methodology. J. Dairy Sci. 60: 1-15.
4. ↑  Hundal R, Krssak M, Dufour S, Laurent D, Lebon V, Chandramouli V, Inzucchi S, Schumann W, Petersen K, Landau B, Shulman G (2000). "Mechanism by Which Metformin Reduces Glucose Production in Type 2 Diabetes". *Diabetes*. **49** (12): 2063–9. doi:10.2337/diabetes.49.12.2063. PMC 2995498. PMID 11118008.`{{cite journal}}`: CS1 maint: multiple names: authors list (ลิงก์) Free full textPDF (82 KiB)
5. ↑  Beitz, D. C. 2004. Carbohydrate metabolism. In: Reese, W. O. Dukes' physiology of domestic animals. 12th ed. Cornell Univ. Press. pp. 501-515.
**หลักทรัพย์ประกัน** (อังกฤษ: collateral) ในข้อตกลงให้ยืม เป็นการผูกมัดทรัพย์สินบางอย่างของผู้ยืมต่อผู้ให้ยืม เพื่อเป็นหลักประกันการชำระเงินกู้คืน หลักทรัพย์ประกันใช้เป็นการคุ้มครองของผู้ให้ยืมต่อการผิดนัดของผู้ยืม ฉะนั้นใช้หักลบกลบเงินกู้ได้หากผู้ยืมไม่สามารถชำระเงินต้นและดอกเบี้ยตามเงื่อนไขของข้อตกลงให้ยืม

ปกติการคุ้มครองที่หลักทรัพย์ประกันให้จะให้ผู้ให้ยืมให้อัตราดอกเบี้ยต่ำกว่าแก่เงินกู้ที่มีหลักทรัพย์ประกันเมื่อเทียบกับเงินกู้ที่ไม่มีหลักทรัพย์ประกันเนื่องจากความเสี่ยงขาดทุนของผู้ให้ยืมมีต่ำกว่า อัตราดอกเบี้ยสามารถลดได้หลายจุดร้อยละ ขึ้นอยู่กับชนิดและมูลค่าของหลักทรัพย์ประกัน ตัวอย่างเช่น อัตราดอกเบี้ยของเงินกู้ไม่มีหลักทรัพย์ประกันสูงกว่าเงินกู้ที่มีหลักทรัพย์ประกันมาก เพราะความเสี่ยงของผู้ให้ยืมเพิ่มขึ้น

ถ้าผู้ยืมผิดนัดชำระเงินกู้ (เนื่องจากการไม่สามารถชำระหนี้หรือเหตุการณ์อื่น) แล้วผู้ยืมจะเสียทรัพย์สินที่ผูกมัดเป็นหลักทรัพย์ประกันและผู้ให้ยืมจะเป็นเจ้าของทรัพย์สินนั้นแทน ตัวอย่างเช่น ในธุรกรรมเงินกู้จำนองตรงแบบใช้อสังหาริมทรัพย์ที่ได้มาด้วยความช่วยเหลือของเงินกู้เป็นหลักทรัพย์ประกัน หากผู้ซื้อไม่สามารถชำระหนี้คืนได้ตามข้อตกลงจำนอง ผู้ให้ยืมสามารถใช้กระบวนการบังคับเอาทรัพย์จำนองหลุดตามกฎหมายเพื่อครองกรรมสิทธิ์ของอสังหาริมทรัพย์นั้น ผู้ประกอบธุรกิจรับจำนำเป็นตัวอย่างธุรกิจทั่วไปที่ยอมรับสิ่งของหลายอย่างเป็นหลักทรัพย์ประกัน

อาจมีการจำกัดชนิดของหลักทรัพย์ประกันขึ้นอยู่กับประเภทของเงินกู้ (เช่นในกรณีเงินกู้รถยนต์และการจำนอง) นอกจากนี้ยังสามารถยืดหยุ่นได้ เช่น ในกรณีของสินเชื่อบุคคลที่อาศัยหลักทรัพย์ประกัน
**ท่าทุ่มเยอรมันซูเพลกซ์** (German Suplex) หรือ **ท่าทุ่มหลังเอว** เป็นท่าของการแข่งขันมวยปล้ำ นักมวยปล้ำยืนข้างหลังคู่ปล้ำ รวบคู่ปล้ำรอบเอวเขา ยกคู่ปล้ำขึ้น และเอนไปด้านหลังโดยผู้ทุ่มงอหลังและขา ทุ่มคู่ปล้ำลงบนพื้น ผู้ทุ่มยังคงรวบเอวคู่ปล้ำค้างไว้ และค้างรูปทรงขาและหลังของตัวให้โค้งไว้ ตอกบริเวณช่วงหัวไหล่หรือหลังส่วนบนของคู่ปล้ำลงบนพื้น ท่าทุ่มหลังเอวนี้ถูกคิดค้นขึ้นโดย Lou Thesz แต่ถูกตั้งชื่อว่า German SuplexโดยKarl Gotch นักมวยปล้ำชาวเยอรมัน

การหมุนตัวไปด้านข้างด้านใดด้านนึงของคู่ปล้ำในขณะที่ยังรวบเอวเขาไว้ และทำเยอรมัน ซูเพลกซ์ต่อเนื่องไปเป็นท่าทุ่มอันโด่งดังที่ประยุกต์มาจากท่าทุ่มหลังเอว หรือ เยอรมัน ซูเพลกซ์ กระบวนท่านี้ถูกทำให้เป็นที่นิยมโดย Chris Benoit และ Kurt Angle

ท่าทุ่มหลังเอวปักมุมสูง หรือที่รู้จักกันในชื่อ Everest Suplex หรือ Mount Fuji Suplex(ระลึกถึงความสูงของภูเขาเหล่านี้) เป็นอีกท่าที่ประยุกต์มาจาก เยอรมัน ซูเพลกซ์ เป็นท่าทุ่มที่เล็งทำลายศีรษะและคอ มากกว่าทำลายช่วงหัวไหล่หรือหลังส่วนบนของคู่ปล้ำ

วิธีการทุ่ม
-----------

* ขั้นตอนที่ 1 ยืนข้างหลังคู่ปล้ำ โดยหันหน้าเข้าหาหลังของคู่ปล้ำ รวบแขนรอบเอวคู่ปล้ำเข้าหาตัวให้ท้องของตัวแนบกับหลังของคู่ปล้ำ
* ขั้นตอนที่ 2 ยกคู่ปล้ำให้ลอยจากพื้นแล้วเอนไปข้างหลัง เพื่อทุ่มหลังส่วนบนของคู่ปล้ำลงบนพื้น
* ชั้นตอนที่ 3 งอขาทั้งสองข้างของตัวในขณะที่ยกคู่ปล้ำแล้วทุ่มไปข้างหลัง การงอขาจะช่วยลดแรงกระแทกบนร่างกายของตัวในขณะที่ทุ่มลง

อ้างอิง
-------

* เก็บถาวร 2009-01-24 ที่ เวย์แบ็กแมชชีน
*
**ถนนนิเวศรัตน์** หรือ **ถนนชัยภูมิ-บัวใหญ่-สีดา-ประทาย** เป็นส่วนหนึ่งของทางหลวงแผ่นดินหมายเลข 202 สายชัยภูมิ - เขมราฐ ตอนควบคุม 0100, 0201, 0202, 0300 และ 0401 เริ่มต้นจากบริเวณทางแยกวัดชัยประสิทธิ์ จังหวัดชัยภูมิ โดยผ่านอำเภอแก้งสนามนาง อำเภอบัวใหญ่ อำเภอสีดา ไปสิ้นสุดที่บริเวณทางแยกประทาย อำเภอประทาย จังหวัดนครราชสีมา เป็นถนนที่มีการจราจร 2 ช่องทาง และบางช่วงเป็น 4 ช่องทาง มีระยะทางประมาณ 87 กิโลเมตร

รายละเอียดของเส้นทาง
--------------------

ถนนนิเวศรัตน์นั้นเริ่มต้นจากบริเวณวงเวียนอนุสาวรีย์พระยาภักดีชุมพล ตำบลในเมือง อำเภอเมืองชัยภูมิ จังหวัดชัยภูมิ โดยเริ่มนับกิโลเมตรที่ 0+000 ไปตามทิศตะวันออกเฉียงใต้ ตัดกับถนนสีคิ้ว-ชัยภูมิที่กิโลเมตรที่ 2+250 (ทางแยกโรงต้ม) แล้วผ่านชุมชนต่าง ๆ ได้แก่ บ้านโพนทอง บ้านหนองหญ้ารังกา บ้านผือ บ้านลาดใหญ่ แล้วเข้าเขตอำเภอแก้งสนามนาง โดยการข้ามสะพานข้ามแม่น้ำชี บ้านแก้งสนามนาง บ้านขุนทอง และบ้านด่านช้าง ผ่านอำเภอบัวใหญ่ อำเภอสีดา และสิ้นสุดที่อำเภอประทาย จังหวัดนครราชสีมา รวมระยะทางประมาณ 87 กิโลเมตร
ถนนสายนี้อยู่ในความควบคุมของสำนักทางหลวงที่ 5 (ขอนแก่น) สำนักทางหลวงที่ 8 (นครราชสีมา) เทศบาลเมืองชัยภูมิ เทศบาลเมืองบัวใหญ่ และเทศบาลตำบลประทาย

ประวัติ
-------

ก่อนที่ทางการจะประกาศชื่อทางหลวงแผ่นดินในปี พ.ศ. 2493 มีโครงการที่จะตัดถนนสายชัยภูมิ-บัวใหญ่ขึ้น โดยเริ่มจากหน้าวัดชัยประสิทธิ์ อำเภอเมืองชัยภูมิ ไปจนถึงบริเวณเชิงหอนาฬิกาที่อำเภอบัวใหญ่ นายทอง พงษ์อนันต์ สมาชิกสภาผู้แทนราษฎรของจังหวัดชัยภูมิในขณะนั้นได้ประกาศให้ชาวชัยภูมิทราบ จึงมีประชาชนมาทำการปักแนวที่ดินของตนเป็นจำนวนมาก ทำให้มีที่ดินอยู่ริมถนนสายนี้ โดยในปัจจุบัน มีทายาทของท่านอาศัยอยู่ริมถนนสายนี้เช่นกัน บริเวณทางหลวงขาเข้าจังหวัดชัยภูมิ

การตั้งชื่อถนน
--------------

ถนนนิเวศรัตน์ได้ชื่อนี้จากการตั้งชื่อถนนในสมัยนายกรัฐมนตรี จอมพล ป.พิบูลสงคราม ที่ให้ตั้งตามนายช่างใหญ่ที่ควบคุมการสร้างถนนขึ้น โดยตั้งชื่อเป็นเกียรติให้แก่**นายสิทธิ์ นิเวศรัตน์** นายช่างกำกับแขวงการทางนครราชสีมาที่ 1

สถานที่สำคัญบนเส้นทาง
---------------------

1. วงเวียนอนุสาวรีย์พระยาภักดีชุมพล (เริ่มต้น)
2. วัดชัยประสิทธิ์
3. แขวงการทางชัยภูมิ
4. องค์การบริหารส่วนตำบลโพนทอง
5. การไฟฟ้าส่วนภูมิภาค สาขาชัยภูมิ
6. การไฟฟ้าฝ่ายผลิตแห่งประเทศไทย สถานีควบคุมไฟฟ้าชัยภูมิ
7. หมวดการทางชัยภูมิที่ 1
8. โรงเรียนกุดตุ้มวิทยา
9. โรงเรียนบ้านลาดใหญ่
10. ศูนย์ราชการ อำเภอแก้งสนามนาง
11. โรงพยาบาลแก้งสนามนาง
12. ศาลจังหวัดบัวใหญ่

อ้างอิง
-------

1. ↑  ประกาศสำนักนายกรัฐมนตรี เรื่อง ตั้งชื่อทางหลวงแผ่นดินและสะพานขนาดใหญ่ - ราชกิจจานุเบกษา เล่มที่ 67 ตอน 67 ง, 12 ธันวาคม พ.ศ. 2493
เยี่ยนชิง วาดโดย อุตะงาวะ คุนิโยชิ
**เยี่ยนชิง** (จีนตัวเต็ม : 燕青 / อังกฤษ : Yan Qing) สำเนียงแต้จิ๋วคือ เอียนเช็ง เป็นตัวละครสมมุติจากซ้องกั๋ง มีฉายาว่า **จอมยุทธ์เจ้าสำราญ** (จีน : 浪子 / อังกฤษ : Prodigal) เป็นผู้กล้าอันดับที่ 36 ของเขาเหลียงซาน เป็นคนรับใช้ของหลูจุ้นอี้ มีความสามารถทางด้านการต่อสู้ เล่นดนตรีเก่งและร้องเพลงได้ไพเราะ รวมทั้งยังเชี่ยวชาญในการสอดแนม

เขาได้ไปขอร้องให้พวกเหลียงซานช่วยเหลือ เนื่องจากนายของเขาถูกหลี่กู้ (李固 ท.ลี้กู) ใส่ความว่าสมคบคิดกับพวกโจร ด้วยความช่วยเหลือของผู้นำเหลียงซาน ทำให้สามารถช่วยหลูจุ้นอี้และสังหารหลี่กู้ได้สำเร็จ

ในช่วงที่เขาเข้าร่วมกับพวกเหลียงซาน ได้สนิทใกล้ชิดกับหลี่ขุย วันหนึ่ง ทั้งสองได้ไปที่เมืองไทอันจิว และเขาได้ชกมวยกับแชมป์ประจำเมืองที่ชื่อว่า **เยิ่นหยวน** (任原 ท.ยิ่มหงวน) ซึ่งเขาสามารถเอาชนะเยิ่นหยวนได้ ต่อมาเมื่อทางเหลียงซานรบชนะเกาฉิว เกาฉิวได้ทำทุกวิธีทางเพื่อไม่ให้ฮ่องเต้ทำการอภัยโทษ เขาจึงขออาสาเข้าไปแฝงตัวเป็นนักดนตรีของหลี่ซือซือ ซึ่งเป็นคนโปรดของฮ่องเต้ ครั้นฮ่องเต้รับสั่งให้หลี่ซือซือมาเข้าพบ เขาจึงใช้โอกาสนี้กราบทูลให้ฮ่องเต้ทรงทราบ เมื่อทางเหลียงซานได้รับการอภัยโทษ เขาก็เข้าร่วมในการศึกหลายครั้งและรอดตายมาได้ในทุกการรบ แต่เขาไม่ขอเข้ารับราชการในราชสำนัก จึงออกตามหาหลี่ซือซือและตัดสินใจที่จะหนีไปด้วยกัน

อ้างอิง
-------

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" เก็บถาวร 2020-11-28 ที่ เวย์แบ็กแมชชีน. *Demystifying Confucianism*. Retrieved 19 December 2016.
**วัดวิหารเบิก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง

วัดวิหารเบิก หรือชาวบ้านนิยมเรียกว่า **วัดเบิก** ไม่มีหลักฐานว่าสร้างเมื่อใด จากรูปแบบสถาปัตยกรรมที่หลงเหลืออยู่สันนิษฐานว่าคงสร้างขึ้นราวสมัยรัตนโกสินทร์ตอนต้น คาดว่าน่าจะสร้างพร้อมวัดวังและวัดยางงามที่ตั้งอยู่ใกล้กัน ลักษณะทางสถาปัตยกรรมของวัดทั้งสามมีลักษณะคล้ายกันมาก สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2422 ได้รับพระราชทานวิสุงคามสีมาเมื่อ พ.ศ. 2435 กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 52 หน้า 3694 วันที่ 8 มีนาคม พ.ศ. 2478 และประกาศแนวเขตโบราณสถานในราชกิจจานุเบกษาเล่ม 102 ตอนที่ 180 หน้า 150 วันที่ 29 พฤษภาคม พ.ศ. 2528 พื้นที่ประมาณ 1 ไร่ 2 งาน 71 ตารางวา 

อุโบสถก่ออิฐถือปูน มีกำแพงแก้วล้อมรอบ ประตูกำแพงแก้วด้านหน้าทำเป็นซุ้ม ฐานอุโบสถเป็นฐานบัว ผนังอาคารส่วนในทึบ มีหน้าต่างด้านละ 3 บาน มีประตูทางเข้า 1 ประตูเฉพาะด้านทิศตะวันออก และประตูหน้าต่างทุกบานประดับซุ้มปูนปั้นลวดลายพรรณพฤกษา หน้าบันด้านทิศตะวันออก ตกแต่งด้วยลายปูนปั้นรูปพระนารายณ์ทรงครุฑยุดนาค ประกอบลายกนกเปลวก้านแย่ง หน้าบันด้านทิศตะวันตกตกแต่งด้วยลายปูนปั้นรุปพระอินทร์ทรงช้างเอราวัณ ภายในอุโบสถประดิษฐานพระพุทธรูปปางมารวิชัยปูนปั้นลงรักปิดทอง มีภาพจิตรกรรมรูปรัตนฆระ (ซุ้มเรือนแก้ว) มีเทวดาถือดอกบัว ยักษ์ถือกระบองอยู่ข้างซุ้ม และเขียนภาพวิทยาธร ฤๅษี เหาะอยู่ด้านบน ภาพทศชาติชาดก เหนือหน้าต่างเขียนภาพเทพชุมนุม และแถวบนสุดเขียนภาพฤๅษี นักสิทธิ์ วิทยาธร เหาะ ภาพพุทธประวัติตอนมารผจญอยู่บนผนังด้านตรงข้ามพระประธาน เพดานเขียนลายดาวเพดานสีทองบนพื้นแดง

ปูชนียวัตถุยังมีพระพุทธรูปศิลปะพม่า จำหลักหินอ่อน ปางมารวิชัย ประทับนั่งขัดสมาธิเพชร สูง 75 เซนติเมตร หน้าตักกว้าง 54 เซนติเมตร นางซังได้สร้างถวายเมื่อ พ.ศ. 2451

อ้างอิง
-------

1. ↑  "วัดวิหารเบิก". สำนักงานพระพุทธศาสนาแห่งชาติ.
2. ↑  "สำนักงานวัฒนธรรมจังหวัดพัทลุง". วัดวิหารเบิก. คลังข้อมูลเก่าเก็บจากแหล่งเดิมเมื่อ 2021-10-29. สืบค้นเมื่อ 2021-10-29.
**5 พยัคฆ์หนุ่ม** (อังกฤษ: 5 Shaolin Masters, Five Shaolin Masters, Five Master Of Death) เป็นภาพยนตร์จีนกำลังภายในที่ออกฉายในปี ค.ศ. 1974 กล่าวถึงเรื่องราวส่วนหนึ่งของจอมยุทธที่อยู่ในวัดเส้าหลิน โดยเรื่องราวเกิดขึ้นในสมัยราชวงศ์ชิง นำแสดงโดย เดวิด เจียง, ตี้ หลุง, ฟู่ เซิง และเป็นผลงานการแสดงภาพยนตร์เรื่องแรกของ กอร์ดอน หลิว หรือ หลิว เจียฮุย อีกด้วย

เนื้อเรื่องย่อ
--------------

เมื่อราชสำนักต้าชิง ส่งยอดฝีมือมาจัดการเผาวัดเส้าหลิน และสร้างความวุ่นวายให้เกิดขึ้น จนบรรดาหลวงจีนในวัดและเหล่าฆราวาสพากันตั้งตัวไม่ติด ตายเกือบหมดวัด เหลือก็เพียงหง ซีกวน ที่สามารถหลบหนีเอาตัวรอดไปอยู่ที่กวางตุ้งได้สำเร็จ และตามไปสมทบกับฟางซื่ออี้ ในการร่วมกันต่อต้านราชวงศ์ชิง เพื่กอบกู้ราชวงศ์หมิง ร่วมกันยอดฝีมืออีกห้าคนที่ขึ้นเหนือไปยังจงหยวนภายใต้ชื่อว่า 5 พยัคฆ์

นักแสดงนำ
---------

* เดวิด เจียง รับบท หู เต๊อะตี้
* ตี้ หลุง รับบท ไช่ เต๊อะเจิ้ง
* ฟู่ เซิง รับบท หม่า เจ้าเสียง
* ไช่ กวนชุน รับบท หลี่ ชิไค่
* เฟย เหมิง รับบท ฟาง ต้าหัง
* หวัง หลุงเว่ย รับบท นายพลหม่า ฟู่อี้

อ้างอิง
-------

แหล่งข้อมูลอื่น
---------------

* *Five Shaolin Masters* at Hong Kong Cinemagic
* *5 พยัคฆ์หนุ่ม* ที่อินเทอร์เน็ตมูวีเดตาเบส
* *5 พยัคฆ์หนุ่ม* ที่ออลมูวี
**เยาวลักษณ์ หลวงหม่อง** ชื่อเล่น **การ์ตูน** เป็นนักแสดงชาวไทย

ประวัติ
-------

เยาวลักษณ์ หลวงหม่อ หรือ การ์ตูน เกิดวันเสาร์ที่ 22 ธันวาคม พ.ศ. 2527 เป็นนักแสดงสาวสังกัด บริษัท โพลีพลัส เอ็นเตอร์เทนเม้นท์ จำกัด

วงการบันเทิง
------------

ก้าวแรกวงการบันเทิง ของการ์ตูน เยาวลักษณ์ หลวงหม่อ มาจากการประกวดโครงการเจ๊ดันให้เป็นดาว ทำให้มีผลงานการแสดงในมิวสิควิดีโอเพลง เรื่องมหัศจรรย์ ของวงโซฟา และได้รับเชิญในบทปัทมา เพือนนางเอกในภาพยนตร์เรื่อง วัยอลวน 4 : ตั้ม-โอ๋ รีเทิร์น ในปี พ.ศ. 2548 จากนั้นค่ายบริษัท โพลีพลัส เอ็นเตอร์เทนเม้นท์ จำกัด ได้ดึงตัวมารับบทของจุลจิรา นางแบบสาวสวยเปรี้ยว ในเรื่องอมฤตาลัย พ.ศ. 2549 และบทบาทนางร้ายเต็มตัวครั้งแรกในละครเรื่อง ต่างฟ้าตะวันเดียว (พ.ศ. 2549) ในบทของ แสงดาว สาวเปรี้ยวแต่งตัวเซ็กซี่ และเอาแต่ใจตัวเอง เธอจะทำทุกอย่างเพื่อให้ได้หัวใจของฮูโต๋รับบทโดยเจษฎาภรณ์ ผลดี และทำให้มีผลงานในบทบาทนางร้ายตามมา ในละครเรื่อง แรมพิศวาส รับบท เจิม รวมถึงบทบาท นางแบบสาวชาวญี่ปุ่น ซึ่งเบื้องหลังเป็นนักฆ่าสาวในละคร พยัคฆ์สาวแซบอีหลี และรับเชิญในละคร ระบำดวงดาว (พ.ศ. 2553)

ผลงาน
-----

### มิวสิควิดีโอ

* เรื่องมหัศจรรย์ ของศิลปิน วงโซฟา (พ.ศ. 2547)

### ละครโทรทัศน์ทาง

* อมฤตาลัย รับบท จุลจิรา (พ.ศ. 2549)
* ต่างฟ้าตะวันเดียว รับบท แสงดาว (พ.ศ. 2549)
* แรมพิศวาส รับบท เจิม (พ.ศ. 2549)
* พยัคฆ์สาวแซบอีหลี รับบท จุง (พ.ศ. 2551)
* ระบำดวงดาว (รับเชิญ)(พ.ศ. 2553)

### ภาพยนตร์

* วัยอลวน 4 : ตั้ม-โอ๋ รีเทิร์น รับบท ปัทมา (พ.ศ. 2548)

อ้างอิง
-------

1. ↑   ประวัติ การ์ตูน เยาวลักษณ์จาก nangdee.com
2. ↑   เรื่องย่อและรายชื่อนักแสดงภาพยนตร์ วัยอลวน 4(ตั้ม-โอ๋ รีเทิร์น)
3. ↑   เรื่องย่อและรายชื่อนักแสดงละคร อมฤตาลัย
4. ↑   เรื่องย่อและรายชื่อนักแสดงละคร ต่างฟ้าตะวันเดียว
5. ↑   เรื่องย่อและรายชื่อนักแสดงละคร แรมพิศวาส
6. ↑   เรื่องย่อและรายชื่อนักแสดงละคร พยัคฆ์สาวแซบอีหลี
**"เยาวราช"** เป็นซิงเกิลของนักร้องจิระศักดิ์ ปานพุ่ม ในอัลบั้ม *Catarock OSX* กับค่ายสหภาพดนตรี ประพันธ์เนื้อร้องโดย กฤศยศ เลิศประไพ (The Must) แต่งทำนองและเรียบเรียงโดย จิระศักดิ์ ปานพุ่ม มิวสิกวิดีโอเผยแพร่ในวันที่ 8 กุมภาพันธ์ พ.ศ. 2556 ถ่ายทำกับที่ถนนเยาวราช โดยมี ฝ้าย-นนทกร ชุมเมือง และ น้องป๊อบ-ทศพล สมิงวรรณ มาร่วมแสดงในมิวสิกวิดีโอนี้ด้วย

ที่มาของเพลงนั้นในตอนแรกเพลงนี้แต่งขึ้นมาโดยที่ยังไม่มีชื่ออะไรเลย แต่งเรื่องราวมันขึ้นมาก่อน แล้วพอเสร็จอะไรเรียบร้อยแล้วก็มานั่งถามกันว่า แล้วมันชื่อเพลงอะไร จะหาคำอะไรในเพลงมาตั้งเป็นชื่อมันก็เหมือนเป็นมุกเดิม ๆ ก็เลยมาคิดกันว่าสมมติถ้าสร้างภาพจำลองกันขึ้นมาว่า ตัวของนักร้อง คนที่ร้องเป็นคนจีน ถ้าเกิดมันเป็นคนจีน จริง ๆ ถ้ามันเป็นคนฝรั่งเศสผมก็อาจจะตั้งชื่อเพลงนี้ว่าฝรั่งเศส แต่บังเอิญว่าในจินตนาการมันเป็นคนจีน แล้วเรื่องราวมันเป็นเรื่องของคน ๆ นึง ที่เกิดขึ้นที่เยาวราช อาจจะแบบว่า ทำเกาลัดอยู่หรืออะไรไปแล้วนึกถึงคนที่เราเคยรัก เข็นหมูไปก็นึกถึง เดินเข้าวัดเล่งเน่ยยี่เห็นคนกำลังทำอะไรอยู่หันไปแล้วก็นึกถึง และเนื้อหาของเพลงเกี่ยวกับการรอคอยของคนคนหนึ่ง ไม่ว่าจะนานแค่ไหน ก็ยังมีความหวัง ยังรอคนที่ตนรักอย่างไม่ย่อท้อ

การตอบรับ
---------

เพลง **"เยาวราช"** ออกจำหน่ายในวันที่ 8 กุมภาพันธ์ พ.ศ. 2556 ติดอันดับสูงสุดที่ 6 จากการจัดอันดับของ Channel [V] ในชาร์ต Channel V Countdown Siam Top 20 Single Chart ประจำสัปดาห์ที่ 17 วันที่ 22 -28 สิงหาคม พ.ศ. 2556

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| Channel V Countdown Siam Top 20 Single Chart | 5 |
|

อ้างอิง
-------

1. ↑  "จาก "รู้ว่าต้องลืม" ไปต่อ "เยาวราช" "แมว จิรศักดิ์" พร้อมทวงบัลลังก์ร็อก". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-01-16.
2. ↑  Channel V Countdown Siam Top 20 - วันที่ 13 เมษายน 2556
**วัดวังตะวันตก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลัง อำเภอเมืองนครศรีธรรมราช จังหวัดนครศรีธรรมราช

ประวัติ
-------

สถานที่ตั้งวัดวังตะวันตกแต่เดิมเป็นป่าขี้แรดใช้เป็นที่ค้างศพของคนในเมืองซึ่งนำออกมาทางประตูผี ซึ่งอยู่ด้านตะวันตกของตัวเมืองแล้วนำล่องเรือมาตามคลองท้ายวังเขาคลองทา แล้วเอาศพไว้ในที่ที่เป็นป่าขี้แรด ต่อมากลายเป็นที่รกร้างว่างเปล่าเพราะประเพณีการค้างศพได้เลิกนิยมไป ที่บริเวณนี้จึงกลายเป็นบ้านตากแดดคือปล่อยทิ้งไว้ให้แดดเผาเพื่อล้างสถานที่ที่เคยค้างศพและไม่มีผู้คนกล้าเข้ามาอาศัยอยู่ ต่อมาเจ้าจอมปรางซึ่งชาวบ้านเรียกว่า แม่นางเมืองหรือแม่วัง เห็นเป็นที่ว่างและอยู่ใกล้กับวังของท่านเพียงคนละฟาก จึงเกิดความคิดที่จะดัดแปลงที่ว่างนั้นให้เป็นอุทยานเพื่อเป็นที่พักผ่อนของบุตรชาย เจ้าพระยานคร (น้อย) ประกอบกับเจ้าพระยานครศรีธรรมราช (พัฒน์) ได้เลื่อนตำแหน่งเป็นเจ้าเมืองนครศรีธรรมราช จึงได้ดัดแปลงป่าขี้แรดให้เป็นอุทยาน 

ต่อมาถึงสมัยเจ้าพระยานคร (น้อย) ได้ตำแหน่งเจ้าเมืองนครศรีธรรมราช ต้องรับภาระจัดการพระศพเจ้าจอมมารดาปราง ได้เลือกเอาอุทยานแห่งนี้เป็นที่ฌาปนกิจศพและได้ปรับปรุงวังตะวันออกให้เป็นวัดวังตะวันออก พร้อม ๆ กันนี้ได้ได้แปรสภาพอุทยานแห่งนี้ให้เป็นวัดอีกวัดหนึ่ง เรียกว่า "วัดวังตะวันตก" เมื่อประมาณ พ.ศ. 2380 เจ้าพระยานครศรีธรรมราช (น้อย) ได้สร้างพระพุทธรูปสูงใหญ่ขึ้นองค์หนึ่งไว้ทางทิศใต้ของบริเวณวัด โดยสร้างไว้บนเนินดินซึ่งเป็นส่วนหนึ่งของอุทยาน ถวายชื่อว่า *พระศรีธรรมโศกราช* เพื่อเป็นการเฉลิมพระเกียรติยศของผู้เป็นเจ้าเมืองนครศรีธรรมราช คนทั่วไปนิยมเรียกว่า *พระสูง* เมื่อ พ.ศ. 2515 ประชาชนได้ร่วมกันสร้างวิหารคลุมไว้

วัดวังตะวันตกตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2509

กุฏิทรงไทย
----------

ภายในวัดวังตะวันตกมีกุฏิทรงไทยหลังหนึ่งมีจารึกสลักบนไม้เหนือบนประตูหลังกลางทางด้านตะวันออก กล่าวถึงการสร้างกุฏิหลังนี้ว่าเริ่มสร้างเมื่อ พ.ศ. 2431 ใช้เวลาสร้าง 13 ปี เพื่อให้พระสงฆ์ได้อาศัยเรียนพระธรรมบำรุงพุทธศาสนา ผู้สร้างคือ พระอาจารย์ย่อง (พระครูกาชาด) คงเป็นพระสงฆ์ผู้เป็นแม่งานร่วมกับบรรดาญาติโยม สานุศิษย์

กุฏิมีลักษณะเป็นอาคารเรือนไทยภาคใต้ เป็นหมู่เรือนไทยสร้างด้วยไม้ เป็นเรือนฝากระดานแบบเรือนสร้างสับ 3 หลังหลังคาหน้าจั่วหันไปทางทิศตะวันออกทั้งหมด เรือนหลังกลางเป็นห้องโถงโล่งและเรือนอีก 2 หลังเป็นปีกยกพื้นสูงทั้ง 2 ข้าง มีฐานที่มีหลังคาคลุมต่อเชื่อมกันหลังคามุงกระเบื้องไม่เคลือบ ด้านทิศตะวันตกเป็นเรือนครัวซึ่งได้ย้ายมาประชิดกุฏิภายหลัง ปัจจุบันมีชานเรือนทำด้วยปูนซิเมนต์เชื่อมหมู่กุฏิและเรือนครัวเข้าด้วยกัน ตัวเรือนกุฏิไม้เป็นแบบเรือฝาประกน มีลวดลายแกะสลักไม้ ตกแต่งตามส่วนต่าง ๆ เป็นรูปบุคคลมีปีกประกอบลายพรรณพฤกษา ลายหัวบุคคลมีลำตัวเป็นก้านต้นไม้ กรอบหน้าต่างด้านล่างสลักเป็นลายเครือเถาและลายเรขาคณิตใต้กุฏิยกพื้นสูง

กุฏิทรงไทยที่ได้รับรางวัลอาคารอนุรักษ์ดีเด่นประเภทปูชนียสถานและวัดวาอาราม จากสมาคมสถาปนิกสยามในพระบรมราชูปถัมภ์ เมื่อ พ.ศ. 2535

อ้างอิง
-------

1. ↑  "วัดวังตะวันตก". สำนักงานพระพุทธศาสนาแห่งชาติ.
2. ↑  "กุฏิทรงไทยวัดวังตะวันตก นครศรีธรรมราช". สำนักงานวัฒนธรรมจังหวัดนครศรีธรรมราช. คลังข้อมูลเก่าเก็บจากแหล่งเดิมเมื่อ 2022-08-21. สืบค้นเมื่อ 2022-05-23.
3. ↑  "กุฏิทรงไทย วัดวังตะวันตก". องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน).
**วัดวิเวกรัตนธัชมุนี** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสิชล อำเภอสิชล จังหวัดนครศรีธรรมราช บริเวณวัดตั้งอยู่ริมเชิงเขา มีสัตว์อาศัยอยู่มากมาย ซุ้มประตูวัดสร้างด้วยคริสตัล วิจิตรงดงาม

วัดวิเวกรัตนธัชมุนีตั้งวัดเมื่อ พ.ศ. 2480 โดยเมื่อ พ.ศ. 2496 นางส่อง ชีวาณิชย์ ได้ถวายที่ดินเชิงเขาใกล้ปากน้ำสิชล ให้พระครูประสาทธรรมวิภัช ซึ่งท่านเกิดที่บ้านบางจีนเลี่ยน หมู่ที่ 2 ตำบลเสาเภา อำเภอสิชล โดยนามของวัดมีชื่อว่า "วิเวกรัตนธัชมุนี" เพื่อเป็นอนุสรณ์พระรัตนธัชมุนี (ม่วง รตนทฺธโช) พระอุปัชฌาย์ของท่าน วัดไดรับพระราชทานวิสุงคามสีมา เมื่อวันที่ 4 พฤศจิกายน พ.ศ. 2509 ปัจจุบันมีพระวินัยโมลี (ฉลอง ปภสฺสโร) ดำรงตำแหน่งเจ้าอาวาส

วัดมีเกจิอาจารย์ คือ พ่อท่านฉลอง พระวินัยโมลี ฉายา ปภสฺสโร ชาวบ้านและศิษย์ที่ศรัทธาแวะเวียนมากราบขอพร เจิมรถ เขียนแผ่นยันต์เพื่อความเป็นสิริมงคล วัตถุมงคลของท่านที่ได้สร้างและร่วมทำการอธิษฐานจิตปลุกเสกนั้น ล้วนมีประสบการณ์มากมาย โชคลาภ แคล้วคลาดปลอดภัย

อ้างอิง
-------

1. ↑  "วัดวิเวกรัตนธัชมุนี". ศูนย์ข้อมูลกลางทางวัฒนธรรม.
2. ↑  "บูชาพระคุณพ่อท่านครูบุญรักษ์ วัดคงคาวดี สิชล". คลังข้อมูลเก่าเก็บจากแหล่งเดิมเมื่อ 2021-11-14. สืบค้นเมื่อ 2021-11-14.
3. ↑  "วัดวิเวกรัตนธัชมุนี". สำนักงานพระพุทธศาสนาแห่งชาติ.
4. ↑  "วัดวิเวกรัตนธัชมุนี". พระสังฆาธิการ.

คอมมอนส์ มีภาพและสื่อเกี่ยวกับ:  
**วัดวิเวกรัตนธัชมุนี**